تورکیه‌ده امنیت گوجلری‌نین کئچن هفتکی عملیات‌لاریندا 47 ترورچو اؤلدورولدو، 7 تروریست ساغ توتولدو، 15 تروریست امنیت گوجلرینه تسلیم اولدو.
ایچ ایشلر ناظیرلیگین‌دن ائدیلن آچیقلامادا، کئچن هفتکی عملیات‌لارا باغلی معلومات وئریلدی.
بونا گؤره، 3-10 ژوئیه‌ده بؤلوچو ترور تشکیلاتی ایله موباریزه چرچیوه‌سینده ژاندارما خصوصی حرکات، ژاندارما کوماندو بیرلیک‌لری، پولیس اؤزل حرکات ایله تورک سیلاح‌لی گوجلرینه باغلی عنصورلارجا رئال‌لاش‌دیریلان مین 124 عملیاتدا، ترور تشکیلاتینا کؤمک و یاتاق‌لیق ادعاسییلا 555 شبهه‌لی نظارته آلیندی.
عملیات‌لاردا 47 تروریست اؤلدورولدو، 7 تروریست ساغ توتولدو. ترور تشکیلاتلاریندان‌ قاچان 15 ترورچو ایسه امنیت گوجلرینه تسلیم اولدو.
خاریجی ترورچولارلا موباریزه چرچیوه‌سینده ترور تشکیلاتی داعش ایله علاقه‌لی اولدوق‌لاری ادعاسییلا 96 شبه‌لینی نظارته آلان امنیت گوجلری، فتح الله‌چی ترور تشکیلاتی پارالل دولت قورولماسی (فتو / پ.د.ی) ایله 520، سول تشکیلات‌لارلا علاقه‌لی 11 شبهه‌لی‌نین توتدو.
بون‌لارین یانیندا سایبر جینایت‌لرله موباریزه چرچیوه‌سینده 459، نارکوتیک و قاچاقچی‌لیق عملیات‌لاریندا ایسه 3 مین 106 شبهه‌لی نظارتده آلیندی.
کوچه ساتیجی‌لارینا ایستیقامت‌لی 33 ایلدکی ایشلرده 195 شبه‌لینی نظارته آلان امنیت گوجلری، 5 ژوئیه‌ده یورد ایچینده اینسان‌سیز هاوا واسطه‌سی، 4 هلیکوپتر، 4 درونو و 85 دتکتور ایتین ده ایستیفاده ائدیلدیگی، 6 مین 826 پرسونلین قاتیلدیغی پروقرام‌لاردا 35 مین 662 نفری سورغولادی.
امنیت گوجلری، بو عملیات‌لار زامانی 1773 ایش یئری ایله 8805 واسطه‌سی آختاردی، 230 شبهه‌لینی نظارته گؤتوردو.
ترورلا موباریزه چرچیوه‌سینده حیاتا کئچیریلن عملیات‌لاردا، تشکیلات تبلیغاتی ائدن، بون‌لارلا علاقه‌لی اولدوغونو آچیقجا ایفاده ائدن، خالقی کین، نیفرت و دوشمنچی‌لیگه سؤوق ائدن، دولت بؤیوک‌لرینه تحقیرلرده اولان، دولتین بؤلونمز بوتون‌لوگونه و جمعیتین جان امنیتینه قصد ائدن، نیفرت ایفاده‌لری ایچه‌رن 1784 اجتماعی مئدیا حسابینا ایستیقامت‌لی ایشلرده ده 80 نفر نظارته آلیندی.
